Hoitajapula uhkaa kaataa hoitotakuun - Kotimaa - Uutiset - MTV.fi
Hoitajapula uhkaa kaataa hoitotakuun
Kotimaa Julkaistu 08.09.2004 09:06 (Päivitetty 09.09.2004 05:08)
S Copyright MTV Oy 2000
Hoitotakuulla pyritään siihen, että ensi vuoden lokakuusta lähtien hoitoon pääsyä ei joutuisi odottamaan puolta vuotta pidempään.
Monissa sairaaloissa ei enää uskota, että hoitotakuu voisi toteutua vuoden päästä. Helsingin Sanomien mukaan sairaaloissa pitäisi urakoida jonojen purkamiseksi myös ensi kesänä.
Tämän kesän kokemukset kuitenkin osoittivat, että sijaisia ei riittänyt edes normaalin kesäloma-ajan työtahtiin. Monet sairasosastot olivat täynnä potilaita ja hoitajat ehtivät tehdä vain välttämättömät työt.
Kesän sairaanhoitajapulan seurauksia tutkitaan parhaillaan lääninhallituksissa. Terveydenhoitoalan ammattijärjestön Tehyn puheenjohtaja Jaana Laitinen-Pesola moittii kuntia siitä, että konkreettisiin toimiin työn ja siitä maksettavan palkan parantamiseksi ei ole ryhdytty.
Nevalan kakkosmiestä kuullaan tänään Pekkarinen vetoaa suuryrityksiin työpaikkojen puolesta